钦定古今图书集成/明伦汇编/氏族典/第358卷 > 林广发
## 钦定古今图书集成/明伦汇编/氏族典/第358卷 > 林广发

按《漳州府志》：“广发，字明卿，龙溪人。尝谓陈安卿号北
溪，高彦先号东溪，蔡汝作号南溪，因自号曰三溪。善
古文，工唐诗。郡学三聘为诸生师。以部使者荐，授安
溪学职。普寇作，奉府檄招降，以劳版授其县主簿。每
俘至委讯，辄曰：‘此平民也’。府帅问何以辩，曰：‘获于巢
穴者为贼，捕于井里者为民。此俘皆自井里得之，何
谓贼’？”自是俘至，多免死。福建分省请置汀漳屯田万
户府，以广发为其府经历。未久卒。所著有《三溪集》传
于世。